  Майя Бывальцева 9-тӥ оштолэзе Удмурт кун университетын «Мисс студенчества Финно-Угрии - 2019» VIII калыккуспо вожвылъяськонэ дышетсконнилэсь пыриськисез быръёзы. Со сярысь ивортодэтъя «Удмуртия» агентстволы УдГУ-ысь дышетсконэн герӟаськымтэ ужез радъянъя но визьнодан ужъя ёзэтлэн кивалтӥсез Максим Стерхов. Солэн кылъёсызъя, быръёнэ пыриськисьёслы куронъёс сокем трос ӧвӧл, но соос чурытэсь. Удмурт кылэз тодон, лулчеберетэз тодон, малы ке шуоно вожвылъяськонын одӥгез эскерон кыӵе ке йылолэн герӟаськемын луэ Максим Стерхов, УдГУ-ысь дышетсконэн герӟаськымтэ ужез радъянъя но визьнодан ужъя ёзэтлэн кивалтӥсезОзьы ик солэн верамезъя, быръён ужрадэ вожвылъяськонын кылем арын вормисез Евгения Арковаез ӧтёзы. Евгения Арковез ми ӧтимы, со быръёнын мед юрттозы шуыса. Озьы ик солэн кылем арын пыриськемез сярысь вераськыны, ӵектонъёссэ кылзыны Максим Стерхов, УдГУ-ысь дышетсконэн герӟаськымтэ ужез радъянъя но визьнодан ужъя ёзэтлэн кивалтӥсез«Мисс студенчества Финно-Угрии - 2019» вожвылъяськон куартолэзе Ханты-Манскийскын ортчоз. Азьвыл конкурс вормись нылашлэн караз радъяськылэ вал, но УдГУ-ын дышетскись Алина Антонова вормем бере, Ижкар 2015-тӥ арын финн-угор чеберайёсты пумитаз ни вал. Соин ик радъясьёс вожвылъяськонлэн валатэтаз воштонъёс пыртӥзы. Куинь улосвылъёсын гинэ та конкурс радъяськылӥз – Марий Элын, Мордовиын но Удмуртиын. Финн-угор университетъёслэн ассоциацизы пумкылъян кутӥз, Ханты-Манскийске ветлыны, отысь лулчеберетэн тодматскыны кулэ ни шуыса, угось со одӥг пол но ӧз на утылы Максим Стерхов, УдГУ-ысь дышетсконэн герӟаськымтэ ужез радъянъя но визьнодан ужъя ёзэтлэн кивалтӥсезПусъём, вожвылъяськонэ Финн-угор университетъёслэн ассоциациязы пырись вылӥ дышетсконниос пыриськыны быгато. Удмуртиын огазеяськонлэн ёзчиосыз луо Удмурт кун университет но Глазкарысь пединститут. Кылем арын УдГУ-лэсь данзэ утиз Евгения Аркова, Глазкарысь дышетсконнилэсь – Елизавета Третьякова, со «Мисс вокал» ним басьтӥз.  Тегъёс: Лулчеберет УдГУ Ижкар студентъёс Удмуртия удмуртъёс финн-угоркалыкъёс  